CELEX: 32018D0758
Language: hr
Date: 2018-05-23 00:00:00
Title: Provedbena odluka Komisije (EU) 2018/758 оd 23. svibnja 2018. o određenim privremenim zaštitnim mjerama povezanima s afričkom svinjskom kugom u Mađarskoj (priopćeno pod brojem dokumenta C(2018) 3250) (Tekst značajan za EGP. )

24.5.2018   
            
            
               HR
            
            
               Službeni list Europske unije
            
            
               L 128/16
            
         PROVEDBENA ODLUKA KOMISIJE (EU) 2018/758
   оd 23. svibnja 2018.
   o određenim privremenim zaštitnim mjerama povezanima s afričkom svinjskom kugom u Mađarskoj
   
      
         (priopćeno pod brojem dokumenta C(2018) 3250)
      
   
   (Vjerodostojan je samo tekst na mađarskom jeziku)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 89/662/EEZ od 11. prosinca 1989. o veterinarskim pregledima u trgovini unutar Zajednice s ciljem uspostave unutarnjeg tržišta (1), a posebno njezin članak 9. stavak 3.,
   uzimajući u obzir Direktivu Vijeća 90/425/EEZ od 26. lipnja 1990. o veterinarskim i zootehničkim pregledima koji se primjenjuju u trgovini određenim živim životinjama i proizvodima unutar Zajednice s ciljem uspostave unutarnjeg tržišta (2), a posebno njezin članak 10. stavak 3.,
   budući da:
   
               (1)
            
            
               Afrička svinjska kuga zarazna je virusna bolest koja pogađa domaće i divlje svinje i koja može ozbiljno utjecati na profitabilnost svinjogojstva te omesti trgovinu unutar Unije i izvoz u treće zemlje.
            
         
               (2)
            
            
               Ako se zabilježi slučaj afričke svinjske kuge kod divljih svinja, postoji opasnost da se uzročnik bolesti proširi na druge divlje svinje i svinjogojska gospodarstva. Kao rezultat toga može se proširiti iz jedne države članice u drugu državu članicu i treće zemlje trgovinom živim svinjama ili njihovim proizvodima.
            
         
               (3)
            
            
               Direktivom Vijeća 2002/60/EZ (3) utvrđuju se minimalne mjere koje se primjenjuju unutar Unije za kontrolu afričke svinjske kuge. Konkretno, člankom 15. Direktive 2002/60/EZ predviđaju se određene mjere koje se trebaju poduzeti nakon potvrde jednog slučaja ili više slučajeva afričke svinjske kuge kod divljih svinja.
            
         
               (4)
            
            
               Mađarska je obavijestila Komisiju o trenutačnoj situaciji u vezi s afričkom svinjskom kugom na svojem državnom području te je u skladu s člankom 15. Direktive 2002/60/EZ poduzela niz mjera kako bi se spriječilo širenje te bolesti, uključujući utvrđivanje zaraženog područja na kojemu se primjenjuju mjere iz članka 15. te direktive.
            
         
               (5)
            
            
               Kako bi se spriječili nepotrebni poremećaji trgovine unutar Unije i izbjeglo da treće zemlje nametnu neopravdane prepreke trgovini, potrebno je u suradnji s predmetnom državom članicom na razini Unije utvrditi područje zaraženo afričkom svinjskom kugom u Mađarskoj.
            
         
               (6)
            
            
               U skladu s time, do sastanka Stalnog odbora za bilje, životinje, hranu i hranu za životinje, trebalo bi u Prilogu ovoj Odluci navesti zaraženo područje u Mađarskoj i utvrditi vrijeme trajanja te regionalizacije.
            
         
               (7)
            
            
               Ova će se Odluka preispitati na sljedećem sastanku Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   Mađarska osigurava da zaraženo područje koje je utvrdila, na kojemu se primjenjuju mjere iz članka 15. Direktive 2002/60/EZ, obuhvaća barem područja navedena u Prilogu ovoj Odluci.
   Članak 2.
   Ova se Odluka primjenjuje do 31. srpnja 2018.
   Članak 3.
   Ova je Odluka upućena Mađarskoj.
   
      Sastavljeno u Bruxellesu 23. svibnja 2018.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL L 395, 30.12.1989., str. 13.
   
   
      (2)  SL L 224, 18.8.1990., str. 29.
   
   
      (3)  Direktiva Vijeća 2002/60/EZ od 27. lipnja 2002. o utvrđivanju posebnih odredaba za kontrolu afričke svinjske kuge i o izmjeni Direktive 92/119/EEZ koja se odnosi na tješinsku bolest i afričku svinjsku kugu (SL L 192, 20.7.2002., str. 27.).
   
      PRILOG
      
                  Područja iz članka 1. utvrđena kao zaraženo područje u Mađarskoj
               
               
                  Datum do kojega se primjenjuje
               
            
                  In Szabolcs-Szatmár-Bereg county, the whole territory of the hunting (game management) units with the following code numbers: 850950 , 851050 , 851150 , 851250 , 851350 , 851450 , 851550 , 851560 , 851650 , 851660 , 851751 , 851752 , 852850 , 852860 , 852950 , 852960 , 853050 , 853150 , 853160 , 853250 , 853260 , 853350 , 853360 , 853450 , 853550 , 854450 , 854550 , 854560 , 854650 , 854660 , 854750 , 854850 , 854860 , 854870 , 854950 , 855050 , 855150 , 856350 , 856360 , 856450 , 856550 , 856650 , 856750 , 856760 , 857650 
               
               
                  31. srpnja 2018.